Hôtel Thiroux de Lailly

Hôtel Thiroux de Lailly (tiež nazývaný hôtel de Montmorency) je mestský palác v Paríži v historickej štvrti Le Marais v 3. obvode na adrese 5, Rue de Montmorency. Palác je od roku 1925 chránený ako historická pamiatka. Palác je vo vlastníctve štátu a sídli v ňom rôzne oddelenia verejných financií. História Pôvodný palác nechala postaviť rodina de Montmorency a patril jej do roku 1632. V rokoch 1651 – 1658 tu žili Nicolas Fouquet a jeho druhá žena Marie-Madeleine de Castille. Býval tu aj spisovateľ Théophile de Viau (1590 – 1626). Palác kúpil v roku 1727 Jean-Louis Thiroux de Lailly a poveril v rokoch 1739 – 1741 architekta Michela Tannevota (asi 1685 – 1762) jeho prestavbou. Vnútorná drevená výzdoba, ktorú zhotovil rezbár Nicolas Pineau (1684 – 1754), bola prenesená do Waddesdon Manor v Anglicku, ktorý si nechali postaviť Rothschildovci. V záhrade sa nachádza klasicistická fontána. Od 17. marca 1925 je nádvorie budovy, jej fasáda a schodisko na zozname historických pamiatky. V roku 1951 palác kúpil štát a zriadil v ňom École nationale des impôts, ktorá tu sídlila do roku 2001. Iné projekty Commons ponúka multimediálne súbory na tému Hôtel Thiroux de Lailly Externé odkazy Informácie o paláci na Structurae Záznam v evidencii historických pamiatok Zdroj Tento článok je čiastočný alebo úplný preklad článku Hôtel Thiroux de Lailly na českej Wikipédii.